Порилук

L.Порилук або цескова цибуля  (серб. празилук, горв. poriluk, русй. лук-порей, укр. пор и тиж так цибу́ля пора, порей, пор, пір, поль. por, чес. pór zahradní, слц. por) то файта цибулї, одховани вариєтет южноевропско-заходноазийскей файти Allium ampeloprasum. Порилук дворочна лїсцаста рошлїна висока до 85 центи. Цибулька длуговаста, без оштрого паху. Лїсца длуговасто-ланцасти, а квет вельки и лабдасти. Хаснує ше у костираню швижи або варени. 

Историят: Велї науково назви хасновани за порилук, алє ше их тераз третирує як култивари A. ampeloprasum.

Походзенє и хаснованє – порилук по походзеню зоз Штредожемя и то давна рошнїна. За єдзенє ше хаснує стебло и лїсца.  

Опис рошлїни: порилук дворочна рошлїна: перши рок формує моцне фалшиве стебло, при даєдних сортох високе и до 80 центи, шлїдуюцого року розвива длугоке стебло високе и до 2 метери. На стеблу ше находзи вельки лабдасти квет, з вельким числом цвиткох хтори опращкую инсекти. Нашенє дробне (1 ґрам ма 300-400 нашенка). Розстоянє медзи шорами (у центиметрох) 70-75, розстоянє у шоре 7-15, трошенє нашеня за розсадзванє g/ha 1000-1500, число рошлїнох по ha 140000-200000, а минимална температура ключканя 2 °C, оптимална температура ключканя 20 °C.  

Продукция: порилук барз добре реаґує на гноєнє кед ше гної на час. Лєгко го мож одховац з нашеня и може стац на полю або у загради як предлужена жатва хтора ше одвива после 6 мешацох од садзеня. Жем муши буц розтресаца, мелка и добре дренирована. Звичайно дозрева вєшенї, алє го мож винїмац и вчас, кед є груби як палєц, а мож го и преридзиц и зохабиц най нарошнє вельо векши и грубши. 

Чкодлївци – найчастейше го нападаю файти  трипсох Thrips tabaci и мольох, а часто є подлєжни и порилуковей ардзи (Puccinia allii).  

Винїманє и чуванє – порилук ше винїма у новембру; рошлїни ше таргаю, вицагую, а кед то чежко идзе, корень ше подрезує з мотику. Рошлїни ше очисца од старих поламаних лїсцох, а корень скраци на 2-3 центи.  

Файти - нєшка єст велї файти порилуку, алє спомнєме лєм нови гибриди: за лєтню продукцию вермонт, станлеу Ф1; за єшеньску продукцию варн; за жимску продукцию аркансас и лавренц. 

Нутритивна вредносц на 100 g (3,5 oz) 

Енерґия -  255 kJ (61 kcal) 

Угльово гидрати - 14,15 g 

Цукри - 3,9 g 

Поживово влакна - 1,8 g 

Масци - 0,3 g 

Протеїни - 1,5 g 

Витамини 

Витамин А екв. - (10%) 

бета-каротен - 83 μg 

лутеин зеаксантин - (9%) 

1.000 μg 

1900 μg 

Тиамин (Б1) -(5%) 

0,06 mg 

Рибофлавин (Б2) - (3%) 

0,03 mg 

Ниацин (Б3) - (3%) 

0,4 mg 

Витамин Б5 - (3%) 

0,14 mg 

Витамин Б6 - (3%) 

0,14 mg 

Фолат (Б9) - (16%) 

64 μg 

Витамин Ц - (14%) 

12 mg 

Витамин Е -(6%) 

0,92 mg 

Витамин К - (45%) 

47 μg 

Минерали 

Калциюм - (6%) 

59 mg 

Желєзо - (16%) 

2,1 mg 

Маґнезиюм - (8%) 

28 mg 

Манґан - (23%) 

0,481 mg 

Фосфор - (5%) 

35 mg 

Калиюм - (4%) 

180 mg 

Други конституенти 

Вода - 83 g 

Литература 

 Радмила Шовлянски, Словнїк защити рошлїнох и животного стредку сербско-руско-латинско-анґлийски, Дружтво за руски язик, литератур и културу, Нови Сад 2010, б. 130 
 Сербско-руски словнїк О-Ш, Нови Сад 1997, б. 300 

Вонкашнї вязи 

 Praziluk 
 Порилук
Катеґория:Рошлїни